สศค.หั่นคาดการณ์ GDP ปีนี้เหลือโต 2.8% ก่อนขยายตัว 3.8%ในปี 59
สศค.หั่นคาดการณ์ GDP ปีนี้เหลือโต 2.8% ก่อนขยายตัว 3.8%ในปี 59
28 ต.ค. 2558

สำนักงานเศรษฐกิจการคลัง (สศค.) คาดว่า เศรษฐกิจไทยในปี 2558 จะสามารถขยายตัวได้ 2.8% (โดยมีช่วงคาดการณ์ที่ 2.6 – 3.1%) ขยายตัวเพิ่มขึ้นจากปีก่อนหน้าที่ขยายตัว 0.9% ขณะที่ภาคส่งออกปีนี้ยังหดตัว -5.4% และนำเข้าหดตัว -9.8%
โดยก่อนที่จะกลับมามีแนวโน้มขยายตัวในอัตราเร่งขึ้นในปี 59 มาอยู่ที่ 3.8% (โดยมีช่วงคาดการณ์ที่ 3.3 – 4.3%) โดยได้รับแรงส่งของการใช้จ่ายลงทุนภาครัฐที่มีแนวโน้มเพิ่มขึ้นต่อเนื่อง โดยเฉพาะโครงการก่อสร้างทางหลวงพิเศษระหว่างเมือง (Motorway) และโครงการรถไฟรางคู่ ซึ่งจะช่วยสร้างความเชื่อมั่นให้ภาคธุรกิจและกระตุ้นให้เกิดการลงทุนที่เกี่ยวข้องกับโครงการรัฐได้
นอกจากนี้ เศรษฐกิจประเทศคู่ค้าที่เริ่มขยายตัวดีขึ้นประกอบกับค่าเงินบาทที่มีแนวโน้มอ่อนค่าคาดว่าจะส่งผลดีต่อปริมาณคำสั่งซื้อสินค้าส่งออก ด้านการส่งออกบริการยังคงขยายตัวต่อเนื่องตามการขยายตัวของจำนวนนักท่องเที่ยวต่างประเทศ ทำให้การส่งออกกลับมาขยายตัวเป็นบวก 3.2% และ นำเข้า ขยายตัว 7.5%
 
 